
                                                      ძვირფასო ტურისტებო!
მადლობას გიხდით ჩვენი კომპანიის არჩევისათვის და გისურვებთ შვებულების სასიამოვნოდ გატარებას. გთხოვთ, ყურადღებით გაეცნოთ მოცემულ საინფორმაციო ბროშურას.
შრი-ლანკის ტერიტორიაზე შესვლისა და მოგზაურობის მიზნით საქართველოს მოქალაქეს მოეთხოვება ელექტრონული ვიზა. ელექტრონული ვიზის განაცხადის ფორმის შევსება შესაძლებელია პორტალზე: https://eta.gov.lk/slvisa/
ვიზის მიღება შესაძლებელია ასევე საზღვის კვეთის დროს * Visa on arrival,  ქვეყანაში დარჩენის მაქსიმალური ვადა — 30 დღე.
საქართველოდან ფრენისას აუცილებელია შემდეგი დოკუმენტები: 
· ორმხრივი ავიაბილეთი
· ბიომეტრიული პასპორტი 
· სასტუმროს ვაუჩერი
· სადაზღვევო პოლისი
· საქართველოს მოქალაქეები, რომლებიც მოკლევადიანი ვიზიტით (ტურისტული ან საქმიანი მიზნებისთვის) მიემგზავრებიან შრი-ლანკის დემოკრატიულ სოციალისტურ რესპუბლიკაში, ვალდებულნი არიან წინასწარ გაიარონ ელექტრონული სამგზავრო ავტორიზაცია (Electronic Travel Authorisation – ETA) შემდეგ ვებგვერდზე: https://eta.gov.lk/slvisa/

· *არასრულწლოვან პირთან ერთად მგზავრობისას, გთხოვთ წინასწარ  დაუკავშირდეთ საქართველოს სასაზღვრო პოლიციას საჭირო დოკუმენტების შესახებ ინფორმაციის მისაღებად შემდეგ ნომერზე  +995 32 241 42 42. 

პასპორტი მოქმედი უნდა იყოს მინიმუმ ექვსი თვის განმავლობაში დაგეგმილი მოგზაურობის დასრულებიდან.

ყველა საჭირო დოკუმენტი მოამზადეთ წინასწარ, Coral Travel აეროპორტში დოკუმენტებს არ გასცემს.

რეისზე რეგისტრაცია:

რეგისტრაცია, როგორც წესი, იწყება გაფრენამდე 3 საათით ადრე და სრულდება 60 წუთით ადრე.  გთხოვთ, წარადგინოთ ყველა სამგზავრო დოკუმენტი, ასევე სპეციალურ შემთხვევებთან დაკავშირებული დოკუმენტები (მაგალითად, ექიმის ცნობა).
თუ თქვენი დოკუმენტები წესრიგშია, აეროპორტის პერსონალი გააფორმებს და მიიღებს თქვენს ბარგს.
ბარგის ნორმის გადაჭარბების შემთხვევაში შესაძლოა დაგეკისროთ დამატებითი გადასახადი.
ბარგის გაფორმების შემდეგ, ავიაკომპანიის წარმომადგენელი გადმოგცემთ ჩასხდომის ბარათს და მიგითითებთ ჩასხდომის გასასვლელის შესახებ.
გთხოვთ, შეინახოთ ჩასხდომის ბარათი და ბარგის ქვითარი მოგზაურობის დასრულებამდე.
მიმღებ მხარეს შრი-ლანკის ტერიტორიაზე ჩვენს პარტნიორ კომპანიას წარმოადგენს AITKEN SPENCE TRAVELS. წარუდგინეთ თქვენი ტურისტული ვაუჩერი კომპანიის წარმომადგენელს, რათა მიიღოთ ინფორმაცია სატრანსპორტო საშუალების თაობაზე.
საერთაშორისო წესების თანახმად, სასტუმროს ნომერში განთავსების დროა - 14:00/15:00 საათი, ხოლო დატოვების დრო 11:00/12:00 საათი,  გაფრენის/ჩამოფრენის დროის მიუხედავად.  

ტურის დამთავრებამდე არაუგვიანეს ერთი დღისა, მიმღები მხარე მოგაწოდებთ ინფორმაციას ტრანსფერის, უკანა ფრენის თარიღის და დროის შესახებ. დასვენების პერიოდში კითხვების შემთხვევაში გთხოვთ, მიმართოთ მიმღები მხარის წარმომადგენლებს. 
ინფორმაცია საკონტაქტო ნომრებზე იხილეთ სასტუმროების განცხადებების დაფასთან, ასევე საინფორმაციო ცნობარში,  რომლებიც ყველა ტურისტს ტრანსფერის დროს გადაეცემა.
ყურადღება! ექიმის მომსახურება სასტუმროში არის ფასიანი. უფასო მომსახურების ან კომპენსაციის მისაღებად,  უნდა დაუკავშირდეთ თქვენს სადაზღვევო კომპანიას წინასწარ (საკონტაქტო ინფორმაცია მითითებულია თქვენს სადაზღვევო პოლისში).
გთხოვთ, დატოვოთ ნომერი 11:00/12:00 საათამდე და არ დააგვიანოთ ტრანსფერზე. ნომრის დატოვებამდე დარწმუნდით, რომ გადაიხადეთ ნებისმიერი დამატებითი სერვისის ღირებულება (მინი-ბარი, ტელეფონი, სპა და სხვ.).




მიმღები მხარის საკონტაქტო ნომრები:
ITKEN SPENCE TRAVELS
T:    94-11-2499600, 94-11-2308308   
Fax: 94-11-2445635, 94-11-2331816


შრი-ლანკის დემოკრატიულ სოციალისტურ რესპუბლიკაში საქართველოს ინტერესებს ფარავს საქართველოს საელჩო ინდოეთის რესპუბლიკაში

ᲡᲐᲥᲐᲠᲗᲕᲔᲚᲝᲡ ᲡᲐᲔᲚᲩᲝ ᲘᲜᲓᲝᲔᲗᲘᲡ ᲠᲔᲡᲞᲣᲑᲚᲘᲙᲐᲨᲘ 
აკრედიტებულია ტაილანდის სამეფოში, შრი-ლანკის დემოკრატიულ სოციალისტურ რესპუბლიკაში, ბანგლადეშის სახალხო რესპუბლიკასა და ნეპალის ფედერაციულ დემოკრატიულ რესპუბლიკაში
ᲡᲐᲙᲝᲜᲢᲐᲥᲢᲝ ᲘᲜᲤᲝᲠᲛᲐᲪᲘᲐ
· 169, ჯორ ბაღი, ნიუ დელი - 110003
· (+91) 11 4949 6000(+91) 11 4050 1424
· 09:00 – 18:00
· delhi.emb@mfa.gov.ge

ცხელი ხაზი :(+91) 92 0548 8477
შენიშვნა! გთხოვთ, გადაამოწმოთ  საზღვრის  კვეთის ინფორმაცია ოფიციალურ სახელმწიფო წყაროებში  გამგზავრებამდე ერთი კვირით ადრე.

გისურვებთ სასიამოვნო დასვენებას!
 

Irakli Abashidze 40,
0179, Tbilisi,Georgia
T: +995 32 213 18 00 
www.coral.ge

